കോണ്ഗ്രസിന് കനത്ത തിരിച്ചടി മഹിളാ കോണ്ഗ്രസ് ദേശീയ അധ്യക്ഷ പാര്ട്ടി വിട്ടു ഡല്ഹി: മഹിളാ കോണ്ഗ്രസ് ദേശീയ അധ്യക്ഷ സുസ്മിത ദേവ് പാര്ട്ടി വിട്ടു. ദേശീയ മഹിളാ കോണ്ഗ്രസ് അധ്യക്ഷ എന്ന ട്വിറ്റര് ബയോ ഇവര് ഒഴിവാക്കി. മഹിളാ കോണ്ഗ്രസിലെയും കോണ്ഗ്രസിലെയും മുന് അംഗം എന്നാണ് ഇവര് ട്വിറ്റര് ബയോ തിരുത്തിയിരിക്കുന്നത്. ഇവര്ക്ക് കോണ്ഗ്രസ് അധ്യക്ഷ സോണിയ ഗാന്ധിക്ക് രാജിക്കത്ത് കൈമാറിയതായാണ് വിവരം. അസം അസംബ്ലി തെരഞ്ഞെടുപ്പിലെ സീറ്റ് വിഭജനത്തെ തുടര്ന്ന് സുസ്മിത ദേവ് പാര്ട്ടി വിടുമെന്ന് മാര്ച്ച് മാസത്തില് അഭ്യൂഹങ്ങളുണ്ടായിരുന്നു. എന്നാല് കോണ്ഗ്രസ് പാര്ട്ടി അന്ന് അത് തള്ളിയിരുന്നു. അതേസമയം സുസ്മിതയുടെ ഇപ്പോഴത്തെ നിലപാടില് പാര്ട്ടി നേതൃത്വം ഇതു വരെ പ്രതികരിച്ചിട്ടില്ല. അസം തെരഞ്ഞെടുപ്പില് തീവ്ര ഇസ്ലാമിക ചിന്ത പുലര്ത്തുന്ന എ ഐ യു ഡി എഫുമായി കോണ്ഗ്രസ് സഖ്യത്തില് ഏര്പ്പെട്ടിരുന്നു. ഇവരുമായുള്ള സഖ്യവും സീറ്റ് പങ്കു വെക്കലും അന്നേ സുസ്മിതക്ക് രസിച്ചിരുന്നില്ല. തെരഞ്ഞെടുപ്പില് ബിജെപി അധികാരം നിലനിര്ത്തിയതോടെ സുസ്മിതയുടെ വാദങ്ങള്ക്ക് മുന്പില് കോണ്ഗ്രസിന് മറുപടിയില്ലാത്ത അവസ്ഥ വന്നിരുന്നു.